CELEX: 62012CA0600
Language: hu
Date: 2014-07-17 00:00:00
Title: C-600/12. sz. ügy: A Bíróság (ötödik tanács) 2014. július 17-i ítélete – Európai Bizottság kontra Görög Köztársaság (Tagállami kötelezettségszegés — Környezet — Hulladékkezelés — 2008/98/EK, 1999/31/EK és 92/43/EGK irányelvek — Hulladéklerakó Zakynthos szigetén — Zakynthosi Tengeri Nemzeti Park — Natura 2000 hely — Caretta caretta tengeri teknős — A környezetvédelmi záradékok érvényességi idejének meghosszabbítása — Rendezési terv hiánya — Hulladéklerakó üzemeltetése — Működési zavarok — A hulladéklerakó telítettsége — Csurgalékvíz beszivárgása — A hulladék elégtelen lefedése és terítése — A hulladék kiterjedése)

15.9.2014   
            
            
               HU
            
            
               Az Európai Unió Hivatalos Lapja
            
            
               C 315/7
            
         A Bíróság (ötödik tanács) 2014. július 17-i ítélete – Európai Bizottság kontra Görög Köztársaság
   (C-600/12. sz. ügy) (1)
   
   ((Tagállami kötelezettségszegés - Környezet - Hulladékkezelés - 2008/98/EK, 1999/31/EK és 92/43/EGK irányelvek - Hulladéklerakó Zakynthos szigetén - Zakynthosi Tengeri Nemzeti Park - Natura 2000 hely - Caretta caretta tengeri teknős - A környezetvédelmi záradékok érvényességi idejének meghosszabbítása - Rendezési terv hiánya - Hulladéklerakó üzemeltetése - Működési zavarok - A hulladéklerakó telítettsége - Csurgalékvíz beszivárgása - A hulladék elégtelen lefedése és terítése - A hulladék kiterjedése))
   2014/C 315/10
   Az eljárás nyelve: görög
   
      Felek
   
   
      Felperes: Európai Bizottság (képviselők: M. Patakia és D. Düsterhaus meghatalmazottak)
   
      Alperes: Görög Köztársaság (képviselő: E. Skandalou meghatalmazott)
   
      Rendelkező rész
   
   
               1)
            
            
               A Görög Köztársaság
               
                           —
                        
                        
                           mivel tovább működtetett egy rosszul működő, Zakynthos szigetén, Kalamaki régióban, Gryparaiika helységben (Görögország) található telített hulladéklerakót, amely nem felel meg a hulladékokról és egyes irányelvek hatályon kívül helyezéséről szóló, 2008. november 19-i 2008/98/EK európai parlamenti és tanácsi irányelv13. cikkében és 36. cikkének (1) bekezdésében, valamint a hulladéklerakókról szóló, 1999. április 26-i 1999/31/EK tanácsi irányelv 8. és 9. cikkében, 11. cikke (1) bekezdésének a) pontjában, valamint 12. és 14. cikkében előírt feltételeknek és követelményeknek, és
                        
                     
                           —
                        
                        
                           mivel a szóban forgó hulladéklerakó működési engedélyét a természetes élőhelyek, valamint a vadon élő állatok és növények védelméről szóló, 1992. május 21i 92/43/EGK tanácsi irányelv 6. cikkének (3) bekezdésében előírt eljárás alkalmazása nélkül újította meg
                        
                     nem teljesítette az említett rendelkezésekből eredő kötelezettségeit.
            
         
               2)
            
            
               A Bíróság a Görög Köztársaságot kötelezi a költségek viselésére.
            
         
      (1)  HL C 63., 2013.3.2.